BBL โบรกแนะซื้อเป้า 195 บาท ลุ้นกำไร Q4 โตต่อ! สินเชื่อ-กองทุนแกร่ง
BBL ลุ้นกำไรไตรมาส 4/65 โตต่อ! สินเชื่อ-กองทุนแกร่ง โบรกแนะซื้อเป้า 195 บาท แถม P/BV ต่ำกว่า 1 เท่า
BBL ลุ้นกำไรไตรมาส 4/65 โตต่อ! สินเชื่อ-กองทุนแกร่ง โบรกแนะซื้อเป้า 195 บาท แถม P/BV ต่ำกว่า 1 เท่า
23 พ.ย. 2565

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (23 พ.ย.65) ว่า ธนาคารกรุงเทพ จำกัด (มหาชน) หรือ BBL คาดผลงานไตรมาส 4/2565 จะเติบโต เทียบช่วงเดียวกันของปีก่อน จากการตั้งสำรอง ECL น้อยลง สินเชื่อขยายตัวดี 7.7% ตั้งแต่ต้นปีถึงปัจจุบันในสิ้นเดือน ก.ย. 2565
ด้านเงินกองทุนต่อสินทรัพย์เสี่ยงแข็งแกร่ง โดยมี CAR 18.2% ณ สิ้นไตรมาส 3/2565 นอกจากนี้คาดกำไรสุทธิปี 2565 เติบโต 12.5% และปี 2566 โต 11.7% โดยระยะยาวคาดได้ประโยชน์การลงทุนในอินโดนีเซีย ซึ่งเศรษฐกิจมีแนวโน้มเติบโตดีให้ราคาพื้นฐาน 195 บาท (P/BV ปี 2566 ที่ 0.7 เท่า)